**4t ESO Filosofia (activitat dimecres 20, 10h-11h)**

**Mite del carro alat**

“Descriure com és (l’ànima) comportaria una exposició́ que, en tots els aspectes, només un déu podria fer totalment i que seia llarga; però dir a què s'assembla, és a l'abast de qualsevol home, i és mes breu. Ens podem acontentar amb això. La compararem a la força conjunta d'un tronc de cavalls alats i un auriga. Doncs bé, en el cas dels déus, els cavalls i els aurigues, tots son bons i de bona raça, però̀ en el cas dels altres éssers, estan barrejats. En el nostre cas, la primera cosa és el conductor que guia el tronc de dos cavalls, després els cavalls, i d'ells, en té un de bonic, bo i de bona raca, mentre que l'altre és el contrari en aquestes coses. Així, doncs, per força és difícil i adversa la conducció del nostre carro. En efecte, ara podem intentar de dir per que un ésser vivent és anomenat mortal i immortal. L'ànima sencera té cura d'un ésser inanimat, circula per tot el cel i pren ara una forma, ara l'altra. Mentre és perfecta i alada camina per les altures i governa l'univers sencer; però la qui ha perdut les ales, és arrossegada fins que troba una cosa sòlida, en la qual s'instal·la tot prenent un cos terrestre, que sembla moure's a si mateix gràcies a la força d'ella. Aquest conjunt d'ànima i cos és anomenat ésser vivent, i a més se'l qualifica de mortal (...) Considera, però, la causa de la pèrdua de les ales, per la qual es desprenen de l'ànima. És, més o menys, la següent:

La propietat natural de les ales és la de portar enlaire les coses que pesen, cap a la regió habitada pel llinatge dels déus, i entre les parts del cos, l'ànima, d'alguna manera, és la que més ha participat de la divinitat. Però allò que és diví, és bonic, savi, bo, i tot el que és semblant; amb això sobretot es nodreixen i creixen les ales de l'ànima, mentre que, amb el que és lleig, dolent, i amb els contraris d'allò, es fan malbé i es destrueixen”.

*Plató, Fedre,* 246a-e

1. Subratlleu les idees més importants
2. Realitzeu un esquema de les idees.
3. Dibuixeu el carro amb cadascuna de les seves parts (i escrivint els aspectes més importants que indica el text).
4. Indiqueu on situaríeu aquestes parts si dibuixéssim un home o una dona.
5. Responeu què és l’ànima segons el text.

**4t ESO Filosofia (activitat dijous 21, 10h-11h)**

Mite dels metalls

"-Certament, és natural, vaig dir. Tanmateix, escolta també la resta del mite. En efecte, tots els qui viviu a la ciutat sou germans -tal com els direm tot mitologitzant-, però el déu, en modelar aquells de vosaltres que són aptes per a governar, els barrejà or en el llinatge, per això són els més valuosos; als qui són aptes per a auxiliars, els barrejà argent, i ferro i bronze als pagesos i als altres artesans. Pel fet de ser tots d'un mateix origen, la majoria de vegades engendreu fills semblants a vosaltres mateixos, però de vegades és possible que, de l'or, en neixi un descendent d'argent i, de l'argent, un descendent d'or, i que així mateix en tots els altres casos, els un neixin dels altres. Així, doncs, la primera cosa i la més important que prescriu el déu als qui governenés que de res no siguin tan bons guardians ni guardin res tan severament com els seus descendents, perquè s'ha fet una barreja en les seves ànimes, i si el propi descendent neix contenint bronze o ferro, de cap manera no tindran compassió, sinó que, tot assignant-li la funció que li pertany per naturalesa, el retiraran cap als artesans o als pagesos, i si pel contrari, d'aquests, en neixés algun contenint or o argent, després d'avaluar-los, elevaran els uns a la classe dels guardians, i els altres a la dels auxiliars, com si en aquest cas fos un oracle que la ciutat seria destruïda completament quan estigués de guàrdia un guardià de ferro o un de bronze. Ara bé, coneixes algun recurs per a fer-los creure aquest mite?  
-No, cap, digué, per fer que ells mateixos el creguin; certament, tanmateix, per fer que se'l creguin els seus fills, i els descendents d'aquests, i els altres homes que vinguin després."

*República*, llibre III, 414d-415d

1. Subratlleu les idees més importants
2. Realitzeu un esquema de les idees.
3. Quin creieu que és el significat de l’or, l’argent i el bronze segons el text.
4. Quina relació establiries entre els dos mites? Raona extensament la resposta.